เรื่องร้องเรียน (ถนน,สะพาน,คลอง) วันที่ 2023-01-30 03:30:23 — แขวงออเงิน เขตสายไหม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003621

ขอความช่วยเหลือให้พิจารณาเปิดทางเข้า-ออก ไปยังพื้นที่สาธารณะ บริเวณบ้านเลขที่ 183/57 ซอยพหลโยธิน  เขตสายไหม  จุดสังเกตบ้านของผู้ร้องอยู่ติดชายคลองน้ำทิ้ง ตรงข้ามจะเป็นหมู่บ้านเทพนครนิเวศน์ และหน้าซอยจะเป็นสเต็กลุงหนวด หากเดินทางมาจากถนนพหลโยธิน มาทางสะพานใหม่ หรือบางเขน ผ่านห้างสรรพสินค้าบิ๊กซีสาขาสะพานใหม่ จะพบกับบ้านของผู้ร้อง ลักษณะเป็นบ้านหลังสูง จะอยู่ตรงกับสะพานลอยที่ 2 อยู่ทางฝั่งริมลำคลอง (บันทึกข้อมูลตามผู้ร้องแจ้ง) เนื่องจากผู้ร้องแจ้งว่าบริเวณพื้นที่ข้างบ้านของผู้ร้องนั้น จากเดิมเจ้าของที่คนเดิมได้อนุญาตให้ผู้ร้องและประชาชนในพื้นที่ฯ จะเส้นทางดังกล่าว เพื่อสัญจรเข้าออก ไปยังพื้นที่สาธารณะ ต่อมาที่ดินมีการจำหน่ายให้กับเจ้าของคนใหม่ ซึ่งปัจจุบันพบว่าเจ้าของที่ดินคนใหม่ มีการถมดิน มีการตอกเสาเข็ม และล้อมรั้วปิดทางเข้าออก-บ้าน เป็นเหตุให้ผู้ร้องและประชาชนในพื้นที่ฯ มีจำนวน 3 ครัวเรือน ได้รับความเดือดร้อน ไม่ได้รับความสะดวกในการสัญจรออกสู่ทางสาธารณะได้ อีกทั้งผู้ร้องแจ้งว่าในบ้านของผู้ร้องนั้น จะมีผู้สูงอายุ และมีผู้พิการอาศัยอยู่ด้วย ซึ่งในกรณีฉุกเฉินจะมีรถของสถาบันการแพทย์ฉุกเฉินแห่งชาติ หมายเลขสายด่วน 1669 เข้ามารับผู้ป่วยบ่อยครั้ง และหากจะเลี่ยงไปใช้เส้นทางอื่น ก็จะเป็นเส้นทางที่มีระยะทางไกลออกไป ซึ่งในกรณีฉุกเฉินรถของสถาบันการแพทย์ฉุกเฉินฯ ไม่สามารถเข้ามารับผู้ป่วยได้ ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องช่วยเหลือพิจารณาเปิดทางเข้า-ออก ไปยังพื้นที่สาธารณะ เพื่อบรรเทาความเดือดร้อนและอำนวยความสะดวกให้แก่ผู้ร้องและประชาชนในพื้นที่ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata